અહીં નોંધવા જેવી બીજી હકીકત એ છે કે સામાન્યરીતે જ્યારે આ પ્રકારનું ગઠબંધન તૂટે ત્યારે જે પક્ષને સહુથી વધારે નુકશાન થયું હોય તેના નેતા બીજા પક્ષની કડક ભાષામાં ટીકા કરતા હોય છે, પરંતુ ગઈકાલે જેમણે પણ મહેબૂબા મુફ્તીની પ્રેસ કોન્ફરન્સ જોઈ હશે એને એ જોઇને નવાઈ જરૂર લાગી હશે કે તેમની ભાષા પ્રમાણમાં ઘણી હળવી હતી. એમણે સમગ્ર પ્રેસ કોન્ફરન્સમાં મોટેભાગે આ ગઠબંધન કેમ બન્યું અને તેનાથી જમ્મુ અને કાશ્મીરના લોકોને શો ફાયદો થવાનો હતો તેની જ વાત કરી. આ સંકેત ઘણું કહી જાય છે.